CELEX: 32012D0821
Language: bg
Date: 2012-12-19 00:00:00
Title: 2012/821/ЕС, Евратом: Решение за изпълнение на Комисията от 19 декември 2012 година за изменение на Решение 90/177/Евратом, ЕИО за разрешаване на Белгия да не отчита някои категории трансакции и да използва някои приблизителни разчети при изчисляването на базата за собствените ресурси от ДДС (нотифицирано под номер C(2012) 9568)

21.12.2012   
            
            
               BG
            
            
               Официален вестник на Европейския съюз
            
            
               L 352/64
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 19 декември 2012 година
   за изменение на Решение 90/177/Евратом, ЕИО за разрешаване на Белгия да не отчита някои категории трансакции и да използва някои приблизителни разчети при изчисляването на базата за собствените ресурси от ДДС
   (нотифицирано под номер C(2012) 9568)
   (само текстовете на нидерландски и френски език са автентични)
   (2012/821/ЕС, Евратом)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Договора за създаване на Европейската общност за атомна енергия,
   като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 13 от него,
   като има предвид, че:
   
               (1)
            
            
               Съгласно член 370 от Директива 2006/112/ЕО на Съвета от 28 ноември 2006 г. относно общата система на данъка върху добавената стойност (2) държавите членки, които на 1 януари 1978 г. са обложили с данък сделките, изброени в приложение Х, част А, могат да продължават да облагат с данък тези сделки; тези трансакции трябва да бъдат отчетени при определянето на базата за собствените ресурси от ДДС.
            
         
               (2)
            
            
               В съответствие с член 371 от Директива 2006/112/ЕО държавите членки, които на 1 януари 1978 г. са освободили от данък сделките, изброени в приложение Х, част Б, могат да продължават да освобождават от данък тези сделки в съответствие с условията, прилагани от съответните държави членки на тази дата; тези трансакции трябва да бъдат отчетени при определянето на базата за собствените ресурси от ДДС.
            
         
               (3)
            
            
               От 1 януари 2011 г. Белгия обложи с данък предоставянето на земя в непосредствена близост до продавана сграда, подлежаща на облагане с ДДС (преди първото обитаване), посочено в член 12, параграф 1, буква а) от Директива 2006/112/ЕО; разрешението, предоставено във връзка с това, следва да бъдат преустановено, считано от тази дата.
            
         
               (4)
            
            
               От 1 януари 2012 г. Белгия обложи с данък доставката на услуги, предоставяни от нотариуси и съдебни изпълнители; разрешението, предоставено във връзка с това, следва да бъде преустановено, считано от тази дата.
            
         
               (5)
            
            
               В случая на Белгия Комисията, въз основа на Регламент (ЕИО, Евратом) № 1553/89, прие Решение 90/177/Евратом, ЕИО (3) за разрешаване на Белгия, считано от 1989 г., да не отчита някои категории трансакции и да използва някои приблизителни разчети при изчисляването на базата за собствените ресурси от ДДС.
            
         
               (6)
            
            
               Комисията прикани Белгия да провери дали тези разрешения, предоставени на Белгия без изрично ограничение във времето, все още са необходими и да потвърди това на Комисията; Белгия потвърди, че обхватът на двете разрешения трябва да бъде изменен.
            
         
               (7)
            
            
               Мерките, предвидени в настоящото решение, са в съответствие със становището на Консултативния комитет по собствените ресурси,
            
         ПРИЕ НАСТОЯЩОТО РЕШЕНИЕ:
   Член 1
   Член 2 от Решение 90/177/Евратом, ЕИО се изменя, както следва:
   
               1)
            
            
               Точка 2 се заменя със следното:
               
                           „2.
                        
                        
                           Услуги, предоставяни от юристи, доколкото тези услуги не са услуги, които са посочени в приложение Б към Втора директива 67/228/ЕИО (приложение Е, ex точка 2).“
                        
                     
         
               2)
            
            
               Точка 4 се заменя със следното:
               
                           „4.
                        
                        
                           Доставка на земя за строеж, както е посочено в член 4, параграф 3 от Шеста директива 77/388/ЕИО (приложение Е, ex точка 16).“
                        
                     
         Член 2
   Адресат на настоящото решение е Кралство Белгия.
   
      Съставено в Брюксел на 19 декември 2012 година.
      
         
            За Комисията
         
         Janusz LEWANDOWSKI
         
            Член на Комисията
         
      
   
   
      (1)  ОВ L 155, 7.6.1989 г., стр. 9.
   
      (2)  ОВ L 347, 11.12.2006 г., стр. 1.
   
      (3)  ОВ L 99, 19.4.1990 г., стр. 24.